cyanic-selkie/wikianc huggingface dataset:
Hipotese
Hipoteses word algemeen in die wetenskap gebruik om 'n stelling wat nog nie bewys is nie as die beginpunt van 'n teorie, 'n verklaring of 'n afleiding te gebruik. Verskeie leidrade wat 'n hipotese ondersteun kan versamel word, maar slegs 'n enkele negatiewe uitvallende eksperiment is voldoende om die hipotese ontkragtig te verklaar. Volgens onder andere Karl Popper moet 'n wetenskaplike hipotese daarom "falsifieerbaar" wees. Daar moet dus 'n eksperiment bedink kan word wat die hipotese moontlik ongeldig kan verklaar. Vir baie hipoteses is die wetenskap nog nie ver genoeg gevorder om eksperimenteel volledig uitsluitsel oor die waarheidsgehalte van die hipoteses te kan gee nie.
Die nulhipotese in statistiek is 'n veronderstelling oor (een of meer parameters van) 'n kansverdeling, waarvan die korrektheid betwyfel word. Deur middel van 'n statistiese toets word die korrektheid ondersoek deur te poog om met statistiese data in die vorm van 'n steekproef die teendeel aan te toon.
Die woord hipotese word ook algemeen in 'n nie-wetenskaplike konteks gebruik om 'n veronderstelling of 'n aanname aan te dui. n basiese beskryfing is:' n proses wat nog nie bewys is nie, te bewys'
Supersterre
Supersterre is 'n Afrikaanse televisieprogram en musiekkompetisie wat op SABC2 uitgesaai word. Die aanbieders is Patricia Lewis en Brandon October. Die wenner van die kompetisie kry 'n platekontrak met Sony BMG en 'n kontantprys van R100 000. Bekende sangers soos Heinz Winckler, Bianca le Grange, Lianie May, Manuel Escórcio en Gerhard Steyn rig die deelnemers af en help hulle met voorbereidings.
Draadvin-goudvissie
Die Draadvin-goudvissie (Nemanthias carberryi) is 'n vis wat voorkom in die Indiese-Pasifiese area, Madagaskar, Comore-eilande, Seychelle, Maldives en aan die ooskus van Afrika vanaf die Golf van Aden tot by die Aliwal-bank. In Engels staan die vis bekend as die Threadfin goldie.
Voorkoms
Die wyfie lyk anders as die mannetjie. Die mannetjie se lyf en kop is oranjekleurig terwyl die bokant van die kop en rug rooier is. Die dorsale vin is rooi terwyl slegs die onderste gedeelte van die dorsale vin geel is aan die agter kant. Die stertvin se onderste lob is besonder lank en die bekken vin het ook 'n lang draad, verby die anale vin. Die wyfies is net oranje-rooi en die stertvin lobbe is ewe lank. Die vis word tot 8 cm lank.
Habitat
Die vis kom in skole voor oor koraalriwwe in water wat tussen 10 – 30 m diep is. Die vis oorleef in akwariums saam met ander Draadvin-goudvissies.
Karel Schoeman
Karel Schoeman (* Trompsburg, Vrystaat, 26 Oktober 1939, oorlede 1 Mei 2017 in die Noorderbloem-aftreeoord in Bloemfontein) was 'n Afrikaanse skrywer.
In 1956 het hy sy matriekeksamen aan die Hoër Jongenskool in die Paarl geslaag. Schoeman het taalkunde aan die Universiteit van die Oranje-Vrystaat gestudeer en in 1959 'n BA-graad behaal. In dieselfde jaar het hy die Rooms-Katolieke geloof aangeneem en aan die Rooms-Katolieke Seminarium St. John Vianney in Pretoria gestudeer. In 1961 het hy tot die orde van die Fransiskane in Ierland toegetree. Ná drie jaar se novisiaat in die kloosters van Killarney en Gilwald het hy egter besluit om nie sy gelofte as priester af te lê nie. Hy het in 1964 na Bloemfontein in Suid-Afrika teruggekeer en die Hoër Diploma in Biblioteekkunde behaal.
Pryse en eretoekennings
Karel Schoeman se werk is verskeie kere met pryse bekroon. Hy het drie keer die Hertzogprys gewen (in 1970 vir sy romans By fakkellig,  'n Lug vol helder wolke en Spiraal; in 1986 vir  'n Ander land en in 1995 vir Hierdie lewe). Vir die roman  'n Ander land het hy ook die Ou Mutual-prys, die W.A. Hofmeyrprys en die Helgaard Steyn-prys gekry, terwyl hy vir Hierdie lewe ook die CNA-prys ontvang het. Vir Verkenning het Schoeman in 1997 die M-Net-boekprys en die Stals-prys vir kultuurgeskiedenis gewen. Hy het in 2002 vir 'n tweede keer die W.A. Hofmeyr-prys vir Armosyn van die Kaap opgeraap. Hy het ook vier Recht Malan-pryse gewen.
In 1999 het hy in Pretoria die Orde van Voortreflike Diens van oudpres. Nelson Mandela ontvang.
Loopbaan
Nadat hy sy studies aan die Universiteit van die Vrystaat voltooi het, is hy na die buiteland, waar hy van tyd tot tyd gewoon het. Aanvanklik was hy 'n broeder in ŉ Franciskaneklooster in Ierland, waarna hy in onderskeidelik Amsterdam en Kreta gewoon het. Later het hy in Glasgow, Skotland, as verpleër gewerk. Schoeman het later weer in Suid-Afrika gewoon en was verbonde aan die Provinsiale Biblioteekdiens van die Vrystaat. Hoewel Schoeman hoofsaaklik as prosaïs bekend geword het, het hy ook vertalings van dramas soos Tsjechof se Oom Wanja en Schiller se Maria Stuart gedoen.
Soos in sy prosawerk word sy werk gekenmerk deur 'n fyn wisseling van stemminge, die broosheid, tydelikheid en mislukking van menslike verhoudinge en aktuele politieke strominge, en die spanninge van die tyd. Hoewel hy in die periode van die sestigers en die sewentigers val, is sy werk individualisties van aard. Schoeman se debuutwerk, Veldslag, het in 1960 verskyn. Die werk bestaan uit twee novelles wat elk 'n aspek van die Anglo-Boereoorlog as tema het. Hy het ook die volgende romans geskryf: In ballingskap (1964); By fakkellig (1966); Spiraal (1968); ŉ Lug vol helder wolke (1967); Op ŉ eiland (1971); Na die geliefde land (1972); Die noorderlig (1975); Om te sterwe (1976); Afrika: 'n roman (1977); Die hemeltuin (1979); Die reisiger (1980) en Waar ek gelukkig was (1981).
Hy het ook biografiese romans oor kunstenaars soos Shakespeare, Rembrandt en Beethoven geskryf (onderskeidelik Die hart van die son, 1965, Lig in die donker, 1969, en Eroica, 1973). Sy veelsydigheid blyk voorts ook uit ŉ bundel verhale uit die Ierse mitologie: Helde van die rooi tak (1973). In die eerste televisietekste wat in Afrikaans gepubliseer is, Besoek (1975), Die somerpaleis (1975) en Die jare (1976), toon Schoeman, soos in sy ander werk, 'n fyn aanvoeling vir menslike verhoudinge en stemmingswisselinge.
Die laaste stuk word as sy geslaagdste beskou. Bloemfontein, die ontstaan van ŉ stad, 1846-1946, wat in 1980 verskyn het, word alom beskou as ŉ uitsonderlike stuk geskiedskrywing. Die dood van 'n Engelsman (1982) is 'n roman wat ook op historiese gebeure gebaseer is.
Literêre werk
Hieronder volg 'n verkorte en bondige lys van werke uit sy omvattende oeuvre:
Vertalings van Schoeman se werke
Vertalings van Schoeman se romans het in Duits, Engels, Frans, Nederlands en Russies verskyn.
Frans
Kortverhale:
Dans le parc (Die park na die val van die blare); L'hôtel (Die hotel); Point de rupture (Onderbreking), vertaal deur Pierre-Marie Finkelstein in Caravanes, Éditions Phébus, Parys 2003
Romans :
Mandell Maughan
Mandell Maughan is 'n Amerikaanse aktrise. Sy is bekend vir haar rolle in die televisiereekse ''Comedy Bang! Bang! (2012), House of Lies (2012), Bajillion Dollar Propertie$ (2016), en Me, Myself and I'' (2017).
Aplysina cavernicola
Aplysina cavernicola is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Aplysina en tot die familie Aplysinidae. Die wetenskaplike naam van die spesie is die eerste keer geldig gepubliseer in 1959 deur Vacelet.
Privaat Skool Swakopmund
Die Privatschule Swakopmund/Private School Swakopmund (PSS) is 'n selfstandige, privaat skool op die Namibiese kusdorp Swakopmund wat onderrig bied in Duits of Engels aan leerders van graad een tot sewe en van graad agt tot twaalf in Engels, maar met Duits hetsy as moeder- of vreemde taal as 'n verpligte vak.
Die PSS het ontstaan weens 'n behoefte van die Duitssprekende inwoners van die dorp om 'n skool te hê waar hulle kinders steeds in hul moedertaal onderrig kan word nadat die Namibiese regering ná onafhanklikheid in 1990 weggedoen het met alle sekondêre onderwys in tale buiten Engels; trouens, moedertaalonderrig in staatskole word net tot die derde graad gebied. Die eertydse Deutsche Oberschule Swakopmund het byvoorbeeld die Engelstalige Namib High School geword en so 'n einde gebring aan die jare lange praktyk dat Duitssprekende leerders tot minstens in hulle negende jaar in hulle moedertaal onderrig kon word, waarna hulle óf in Engels óf in Afrikaans onderrig is tot matriek. PSS bied onderrig in Duits sowel as Engels tot die sewende skooljaar en daarna net in Engels, hoewel Duits 'n verpligte vak is, hetsy as eerste of as vreemde taal.
Die skool strewe daarna om klasse daar te stel van nie meer nie as sowat 22 leerders elk sodat veral leerders wat intellektueel benadeel is, individuele aandag kan kry. Die skool tref ook die nodige maatreëls om leerders voor te berei op die uitdagings van die tegnologie wat die samelewing vandag kenmerk.
Paralimpiese Winterspele 1976
Die Paralimpiese Winterspele 1976 (Sweeds: Paralympiska vinterspelen 1976), destyds bekend as die 1ste Olimpiese Winterspele vir Gestremdes, is tussen 21 en 28 Februarie 1976 in Örnsköldsvik, Swede, aangebied. Tydens die geleentheid het 198 atlete uit 16 nasies aan 52 items in 2 verskillende sportsoorte deelgeneem.
Dit was die eerste Paralimpiese Winterspele wat aangebied is. Die naam "Paralimpiese Spele" is deur die Internasionale Olimpiese Komitee (IOK) in 1984 aanvaar, terwyl die Internasionale Paralimpiese Komitee (IPK) in 1989 gestig is.
Die Olimpiese Winterspele 1976 is tussen 4 en 15 Februarie in Innsbruck gehou. Die Paralimpiese Somerspele 1976 is in Toronto, Kanada, aangebied.
Sporte
2 Paralimpiese sporte is tydens die Spele beoefen.
Deelnemende nasies
Hier volg 'n alfabetiese lys van al die Nasionale Paralimpiese Komitees wat deelgeneem het. Waar beskikbaar word die aantal atlete per land in hakies aangedui: • 4
Aantal medaljes
]] Hier is al die lande wat medaljes by die Spele verower het:
Geskiedenis van Westerse literatuur
Westerse literatuur het hoofsaaklik in Wes-Europa ontstaan, waar dit weer op twee verskillende tye en twee plekke begin ontwikkel het.
In Klassieke Griekeland het daar reeds in die 7de eeu v.C. 'n geskrewe literatuur bestaan. Die ontwikkelingspeil was hoog, en die volk goed opgevoed. Vanuit die godsdiensfeeste van die wyngod, Dionusos het die eerste vorme van literatuur ontwikkel. Hierdie literatuur het behoue gebly in die vorm van geskrewe dramas – tragedies en komedies – waarin koorsange 'n belangrike rol vervul het. Maar met die val van die Romeinse Ryk veel later het die Klassieke literatuur 'n lang tyd van die toneel verdwyn, en die vroegste vorme van die drama en liriek het vergete geraak.
Gedurende die Middeleeue het daar egter in Wes-Europa – die huidige Frankryk, Nederland en België – 'n heeltemal ander soort literatuur onder die gewone, onopgevoede volk geleef in die vorm van sprokies, mites, legendes, ballades en eposse.
Hierdie vorme van literatuur is byna uitsluitlik mondelings oorgedra. Troebadoers, of minstrele, het van plek tot plek rondgetrek en voor die gewone volk, sowel as aan koningshowe, opgetree. Hulle het heldedade en liefdesgeskiedenisse besing met musiekbegeleiding. Saans om die vuurherd het die oumense sprokies en verhale, wat hulle as kinders gehoor het, oorvertel. Die epiek en liriek het dus ook 'n ander, meer natuurlike volkse beslag.
Later, gedurende die Renaissance, het die drama ook in Wes-Europa ontwikkel. Die priesters het die voorbeeld gestel deur gedeeltes uit die Bybel voor die kerke te laat dramatiseer; en die ridders het hulle met verloop van tyd nagevolg deur wêreldlike gebeurtenisse op die markplein op te voer. Ook die gewone volk het meegedoen deur lawwe spele, nadat die ridderspel klaar is, op die planke te bring.
Ál hierdie vorme van literatuur is egter mondelings oorgedra, omdat die gewone volk ongeletterd was. Daar was maar enkele rykes wat kon lees en miskien 'n paar handskrifte besit het. Die handskrifte is egter deur monnike en kloosterlinge vervaardig, en het meestal in die besit van die kloosters gebly.
Gedurende die Renaissance is die drukpers egter in Wes-Europa uitgevind. Hierdie gebeurtenis het ingrypende gevolge vir die literatuur ingehou. Namate die boekdrukkuns meer verfynd geraak en ál meer in gebruik gekom het, is nie meer slegs belangrike dokumente en geskrifte, wat vroeër met die hand gekopieer moes word, soos die Bybel, gedruk nie. Met verloop van tyd is die mondelinge literatuur ook te boek gestel.
Die boekdrukkuns het só snel ontwikkel en word só wyd gebruik, dat haas alle literatuur vandag wél in boekvorm beskikbaar is.
Steve Cardenas
Steve Cardenas (gebore 29 Mei 1974) is 'n Amerikaanse akteur. Hy is bekend vir sy rolle in die rolprente Mighty Morphin Power Rangers: The Movie (1995) en Turbo: A Power Rangers Movie (1997), en in die televisiereekse Mighty Morphin Power Rangers (1993) en Power Rangers Turbo (1997).
Abdullah Gül
Abdullah Gül (geb. 29 Oktober 1950) het vanaf 28 Augustus 2007 tot 28 Augustus 2014 die amp as elfde president van Turkye beklee en is opgevolg deur die vorige premier, Recep Tayyip Erdoğan. Hy was voorheen vier maande lank die eerste minister (2002 tot 2003) en daarna die minister van buitelandse sake (2003 tot 2007).
Die eerste minister, Recep Tayyip Erdoğan, se benoeming van Gül as ’n presidensiële kandidaat het groot teenstand ontlok van ondersteuners van sekularisme in Turkye. In Mei 2007 is Gül se eerste poging om president te word in die wiele gery deur die wetgewende hof weens kommer oor sienings wat hy voorheen gelug het.
Nadat Erdoğan se Regs- en Ontwikkelingsparty in 2007 weer die verkiesings gewen het, is Gül eindelik op 28 Augustus van dié jaar tot president verkies. Hy is die eerste openlik Islamgesinde president in die moderne geskiedenis van Turkye.
Lule-Samies
Lule-Samies (julevsámegiella; Noors: lulesamisk; Sweeds: lulesamiska) is 'n Samiese taal wat gepraat word in Lule Lappmark, veral rondom die Lule-rivier, Swede, en in die noordelike gebiede van die Noorse Nordlandprovinsie, veral die Tysfjord-munisipaliteit, waar Lule-Samies 'n amptelike taal is. Dit word in die Latynse alfabet geskryf.
In Noorweë is Lule-Samies een van drie amptelik erkende variante van Samies (saam met Noord-Samies en Suid-Samies) en geniet saam met Noors (Bokmål en Nynorsk) amptelike status.
Chris Wood (akteur)
Chris Wood (gebore 14 April 1988) is 'n Amerikaanse akteur. Hy is bekend vir sy rolle in die televisiereekse The Vampire Diaries (2009), The Carrie Diaries (2013), Supergirl (2015), en Containment (2016).
Jaime Cardriche
Jaime Cardriche (20 Maart 1968 – 28 Julie 2000) was 'n Amerikaanse akteur. Hy was bekend vir sy rolle in die rolprente Deep Cover (1992) en Freaked (1993), en in die televisiereekse A Different World (1987) en Malcolm & Eddie (1996).
Gety
Getye is die styging en daling van seevlakke wat deur verskeie faktore soos die swaartekraginvloed van die son en maan veroorsaak word. Ander faktore wat dit beïnvloed, is die rotasie van die aarde, die afstand van die ewenaar af, die waterdiepte en die vorm van die landmassa. Die afnemende gety ná hoogwater word ook eb genoem en die toenemende gety ná laagwater is bekend as vloed.
Wanneer die son en maan in een lyn lê en mekaar se aantrekkingskrag versterk, is hoogwater hoër as gewoonlik en laagwater laer; dan word van springgety gepraat. As hulle mekaar se aantrekkingskrag verswak, is hoogwater laer en laagwater hoër as gewoonlik; dit word dooigety genoem.
Plekke kan daagliks enkel-, dubbel- of gemengde getye ondervind. Die waterstand word nie net deur getye bepaal nie, maar ook deur weersomstandighede soos lugdruk en wind.
Getyverskynsels is ook nie tot oseane beperk nie, maar kan in enige stelsel voorkom waar ’n swaartekragveld in tyd en ruimte wisselings ondergaan. Die soliede deel van die aarde word byvoorbeeld ook deur getye beïnvloed, maar dit is nie so opmerklik as watergetye nie.
Werking
duimnael|260px|links|’n Voorstelling van die getye wat deur die maan veroorsaak word – hooggetye in die rigting na en van die maan, en laaggetye weerskante daarvan. Daar sal ook kleiner uitstulpings wees in die rigting na en van die son.
Twee kragte is in werking met betrekking tot die wentelbane van die aarde en byvoorbeeld die maan: die middelpuntvliedende krag van die aarde en die aantrekkingskrag van die maan. Die eerste krag word veroorsaak deur die feit dat die aarde en die maan om ’n gemeenskaplike massamiddelpunt draai; die draaiing van die aarde om dié punt ontwikkel ’n middelpuntvliedende krag wat eweredig oor die hele aarde versprei is en dus nie die vorm van die aarde of water beïnvloed nie. Die maan se aantrekkingskrag is in ’n teenoorgestelde rigting en is omgekeerd eweredig met die kwadraat van die afstand tussen die twee liggame.
Dié twee kragte lei tot ’n getyverwekkende kragveld wat algaande oor die aardbol verskuif in dieselfde rigting as waarin die maan beweeg. Omdat die maan se omwentelingstyd verskil van die aarde se rotasietyd, duur die daaglikse getyperiode 24 uur 50 minute. In dié tydperk ondervind die meeste plekke op aarde twee keer hoogwater en twee keer laagwater (’n dubbeldaaglikse gety). By breedteliggings hoër as 62º kom net ’n enkeldaaglikse gety voor.
Die totale getykrag word veroorsaak deur die maan en die son. Die getykrag is omgekeerd eweredig met die derde mag van die afstand en reg eweredig met die massa van die aantrekkende liggaam. Die getykrag van die maan is dus sowat twee keer so groot as dié van die son, soos uit die ondergaande berekening blyk.
Berekening van die getykrag
Die getykrag is die gevolg van die verskil tussen die middelpuntsoekende krag en die aantrekkingskrag op ’n willekeurige punt van ’n planeet. Twee voorwerpe, 1 en 2, met massas '''
m1
en
m2
, en ’n onderlinge afstand
R
''' (van middelpunt tot middelpunt), draai om hul gemeenskaplike massamiddelpunt. Hierby is die onderlinge aantrekkingskrag '''
gelyk aan die middelpuntsoekende krag
Fmpz
''' wat nodig is om albei voorwerpe in ’n sirkelbaan om hul massamiddelpunt te hou. Dus:
waarin '''
G
''' die gravitasiekonstante van Newton is.
Vir die berekening van die getykrag wat voorwerp 2 op voorwerp 1 uitoefen, is nie die totale aantrekkingskrag '''
Fg
''' van belang nie, maar juis die verskille in die aantrekkingskrag van voorwerp 2 op verskillende plekke op voorwerp 1. Daardeur is ook nie die totale massa '''
van voorwerp 1 van belang nie, maar slegs die straal
r
'. In sommige ouer, veral Engelse, geskrifte word dikwels vir elke punt op of in voorwerp 1 die krag op unit mass'' (1 kg) bereken. Daarmee word die waarde van die krag numeries net so groot soos die versnelling '''
a
''' van die krag op daardie punt. In plaas daarvan kan natuurlik eenvoudig ook die versnelling '''
''' vir elke punt op of in voorwerp 1 bereken word.
Op punt '''
g1
, op die oppervlak van voorwerp 1 met ’n straal
wat die naaste aan voorwerp 2 lê, is die versnelling van die aantrekkingskrag deur voorwerp 2 groter omdat die afstand tot voorwerp 2 daar kleiner is (
R − r
) as die afstand tussen die middelpunte van die twee voorwerpe (
tot ’n netto versnelling ten opsigte van die middelpunt van voorwerp 1: die versnelling
aT
van die getykrag
FT
''' :
Aangesien die straal '''
''' tussen die twee voorwerpe, kan ’n mens dit stel dat
Met hierdie vereenvoudiging is die netto versnelling op punt '''
''' ten opsigte van die middelpunt van voorwerp 1 dan:
In die punt op voorwerp 1 wat die verste van voorwerp 2 verwyder is, is dit presies andersom: hier is die versnelling van die aantrekkingskrag juis kleiner as die middelpuntsoekende versnelling. Op dieselfde manier bereken, lewer dit nogmaals die bogenoemde netto versnelling op, net in die teenoorgestelde rigting. Oor die totale deursnee van voorwerp 1, gemeet in die rigting van voorwerp 2, is die verskil in versnelling dan:
''' = 6,67259 • 10−11 m3 kg−1 s-2 (gravitasiekonstante van Newton volgens de IAU)
''' = 7,34767 • 1022 kg (maanmassa)
''' = 6,378136 • 106 m (ewenaarstraal van die aarde)
''' = 3,844 • 108 m (gemiddelde afstand tussen aarde en maan), gee dat die versnelling van die aantrekkingskrag deur die maan, gemeet in die nadir, 2,2022 • 10−6 m s−2 kleiner is as dié gemeet in die senit. Ter vergelyking: die versnelling van die swaartekrag is 9,81 m s−2.
Vir die effek van die son op die aarde, met
''' = 1,989 • 1030 kg (sonmassa)
''' = 1,496 • 1011 m (gemiddelde afstand tussen aarde en son), is die waarde 1,011 • 10−6 m s−2. Dit is 0,46 keer so groot as die effek van die maan.
Spring- en dooigety
Wanneer die aarde, maan en son in ’n reguit lyn lê, dus met vol- en donkermaan, werk die drie liggame se kragte saam en is hoogwater hoër as gewoonlik en laagwater laer. Dit word springgety genoem. Tydens die eerste en laaste kwartier is daar ’n dooigety: dan is die hoogwater laer en die laagwater hoër as gewoonlik.
Vervorming van die aarde
Nie net die water in die oseane word deur die getykrag beïnvloed nie, maar vanweë die vervormbaarheid van die aardkors en aardmantel, ook die aarde self. Dié getye is nie so opmerklik as die watergetye nie, maar wel meetbaar (in die orde van enkele desimeters).
As gevolg van GPS en die gevolglike behoefte aan die noukeurige beskrywing van die aarde se presiese vorm, is daar die afgelope tyd ook baie geodetiese navorsing gedoen wat gelei het tot ’n groter kennis van die aardkors se getye.
Vertraging van die aarde se rotasie
Omdat die getye wrywing veroorsaak, word die draaiing van die aarde om sy as al hoe stadiger en die dae dus al hoe langer. By die maan het dit al daartoe gelei dat sy rotasie om sy eie as so vertraag is dat dit net so vinnig is as sy wentelspoed om die aarde; daarom sien ons van die aarde af altyd dieselfde kant van die maan. Dit word sinchroniese rotasie genoem. Omdat die aarde al hoe stadiger draai, beweeg die maan ook al hoe verder van ons planeet af.
Zac Goldsmith
Frank Zacharias Robin Goldsmith (* 20 Januarie 1975), beter bekend as Zac Goldsmith, is 'n Britse politikus en joernalis. Hy het die kiesafdeling Richmond Park, Londen van 2010 tot 2016 en sedert die algemene verkiesing van 2017 in die Laerhuis van die Britse parlement verteenwoordig.
In 2015 is Zac Goldsmith aangewys as die Konserwatiewe Party se kandidaat vir die Londense burgemeestersverkiesing in 2016. Hy is verslaan deur die Britse Arbeidersparty se kandidaat, Sadiq Khan. In Oktober 2016 het hy beswaar aangeteken teen die Britse regering se besluit om Londen se Heathrow-lughawe uit te brei en vervolgens as parlementslid bedank. In die volgende byverkiesing in Richmond Park het hy as onafhanklike kandidaat gestaan, maar is verslaan deur die Liberaal-Demokratiese kandidaat Sarah Olney. Hy verslaan Sarah Olney in die algemene verkiesing van 2017 deur enigste 45 stemme.
Natalse Indiër Kongres (NIK)
In sy vormingsjare het die NIK talle petisies vir die verandering aan diskriminerende wetgewing bepleit.
Hulle het later bondgenote van die ANC geword.
Per capita
Per capita is 'n Latynse uitdrukking wat "per kop" of "per persoon" beteken. Dit word meestal gebruik om die gemiddelde van iets per persoon aan te dui en word dikwels vir ekonomiese aanwysers gebruik. Die BNP per capita is byvoorbeeld 'n beter statistiek as die absolute BNP, omdat dit ook die aantal mense in 'n land in ag neem.
Golo Mann
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Golo Mann
Duits-Switserse geskiedkundige, publisis en skrywer
Stroming
Literêre historikus
Beduidende werke
''Deutsche Geschichte des 19. und 20. Jahrhunderts''
''Wallenstein. Sein Leben erzählt von Golo Mann''
Toekennings
Golo Mann (* 27 Maart 1909 in München; † 7 April 1994 in Leverkusen; eintlik Angelus Gottfried Thomas Mann) was 'n Duits-Switserse geskiedkundige, publisis en skrywer.
Golo Mann was die derde kind van die Nobelpryswenner vir Literatuur Thomas Mann en sy vrou Katia. Hy het filosofie en geskiedenis gestudeer en in Heidelberg onder Karl Jaspers gepromoveer. Ná die magsoorname van Adolf Hitler en sy Nasionaal-Sosialistiese Duitse Werkersparty in Januarie 1933 het Golo Mann, wat onder die vroegste kritici van Hitler se beweging gereken word, eers na Frankryk en later na Switserland geëmigreer. Hy was dosent in St. Cloud en aan die Universiteit van Rennes in Bretagne. Tussen 1937 en 1940 was hy redakteur van die Zürichse tydskrif Maß und Wert.
As oorlogsvrywilliger is Golo Mann in Frankryk geïnterneer, maar het in die najaar van 1940 daarin geslaag om na die Verenigde State te vlug. Vanaf 1942 was hy professor vir geskiedenis aan die Olivet College en aan die Claremont Men's College. Teen die middel van die 1950's het hy na Duitsland teruggekeer en hom later in Switserland gevestig.
Hy was tussen 1958 en 1959 gasprofessor in Münster, Noordryn-Wesfale en van 1960 tot 1964 professor vir politieke wetenskap aan die Technische Hochschule Stuttgart. Daarna was hy as vrye publisis werksaam en het invloedryke kommentaar op die politieke gebeure gelewer. Hy het intensiewe kontak met Duitse politici soos die bondskanseliers Konrad Adenauer en Willy Brandt onderhou. Vir die laasgenoemde was hy as raadgewer opgetree en openlik sy sogenaamde Ostpolitik gesteun wat op ontspanning met die Oosbloklande gemik was. Mann het egter krities teenoor die linkse studentebeweging van 1968 gestaan.
Sy steun vir die konserwatiewe Beierse eerste minister Franz Josef Strauß, die kanselierkandidaat vir die Christen-Demokratiese party CDU/CSU in die algemene verkiesing van 1980, het vir baie as 'n verrassing gekom.
Aplysina cellulosa
Aplysina cellulosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Golo Mann
Mann se historiese werke word by die invloedrykste Duitse publikasies in dié genre gereken. As behoudende geskiedkundige volg hy in teenstelling met baie van sy kollegas nie soseer maatskaplike teorieë nie, maar plaas die historiese figuur as mens sentraal in sy werke. Sy bekendste publikasies sluit die ''Deutsche Geschichte des 19. und 20. Jahrhunderts ('n standaardwerk oor die "Duitse geskiedenis van die 19de en 20ste eeu") in wat in 1958 verskyn het en waarvan miljoene eksemplare in nege tale verkoop is, asook sy outobiografie Erinnerungen und Gedanken.''
Aplysina cellulosa
Die spons behoort tot die genus Aplysina en tot die familie Aplysinidae. Die wetenskaplike naam van die spesie is die eerste keer geldig gepubliseer in 1877 deur Hyatt.
Golo Mann
Ook sy Wallenstein-biografie van 1971 (Wallenstein. Sein Leben erzählt von Golo Mann) het danksy Golo Mann se meesterlike narratiewe styl met tallose historiese bronne, wat die vroeë 17de eeu lewendig laat word en Albrecht von Wallenstein as geniale veldheer, heerser en ekonoom uitbeeld, 'n groot sukses en blitsverkoper geword waarvan twee miljoen eksemplare verkoop is. Golo Mann het sy eerste essay or Wallenstein reeds in 1934 gepubliseer.
Opole
Opole [ɔ'pɔlɛ], Duits: Oppeln, is 'n Poolse stad in die historiese gewes Bo-Silesië. Opole, wat tussen Wrocław (Breslau) en Katowice (Kattowitz) in die suidweste van die land geleë is, is vandag die administratiewe sentrum van die gelyknamige woiwodskap.
Die stad het oorspronklik in die 8ste eeu as vesting van die Opolane, 'n Wes-Slawiese stam, op 'n klein eiland in die Oder-rivier ontstaan. In die vroeë 13de eeu het hertog Kasimir I (1178–1230) hier 'n koopmansstad laat stig, waarskynlik volgens Vlaamse Reg.
Opole met sy uitgestrekte stadsgebied en harmoniese voorkoms staan in Pole onder meer as gasheerstad van die Poolse sangfees bekend. Die stad is daarnaas die sentrum van 'n gebied met 'n beduidende minderheid Duitssprekendes, alhoewel die persentasie etniese Duitsers in Opole self net sowat drie persent beloop.
Opole is die setel van 'n Rooms-Katolieke biskop en huisves 'n universiteit (met die eerste ooms-Katolieke fakulteit in Pole), 'n tegniese universiteit, 'n kuns- en musiekskool asook wetenskaplike instellings.
Jacaranda FM
Jacaranda FM is 'n kommersiële Suid-Afrikaanse radiostasie wat in Afrikaans en Engels uitsaai. Hulle senders dek Gauteng, Limpopo, Mpumalanga en die Noordwesprovinsie, en daar kan ook aanlyn op die stasie ingeskakel word. Hulle saai op die frekwensie 93.9 – 97.1 MHz FM uit. Die stasie se slagspreuk is "More Music You Love" maar het al verskeie kere oor die jare verander en was al onder andere "Life's Greatest Hits" en "80’s, 90’s and now" op verskillende tye.
Geskiedenis
Die eerste uitsending van Radio Jakaranda (die naam van die radiostasie tydens sy stigting) het begin om middernag op die eerste Januarie 1986. Dit het sekondes na die staking in uitsending van Springbokradio begin as 'n projek deur die SAUK om sy streeksradiostasies uit te brei. Dit het daarna hande verwissel en word tans hoofsaaklik (80% aandele) deur Kagiso Media besit.
Harigestylsepter
Die Harigestylsepter (Paranomus adiantifolius) is 'n blomdraende struik wat tot die genus Paranomus behoort en deel van die fynbos vorm. Die plant is endemies aan die Wes-Kaap waar dit by Wolfieskop in die Riviersonderendberge, Groenlandberg en Houhoek voorkom.
Die struik word tot 1.7 m hoog en blom hoofsaaklik van September tot November. Vuur vernietig die plant maar die sade oorleef. Die plant is tweeslagtig en bestuiwing vind deur die werking van insekte plaas. Die vrugte word, twee maande nadat die plant geblom het, ryp en die sade val na die grond waar dit deur miere versprei word. Die plant groei in sandsteengrond op hoogtes van 500 - 1000 m.
In Engels staan die struik as die Hairy-style sceptre bekend.
Joseph Santley
Joseph Santley (10 Januarie 1889 – 8 Augustus 1971) was 'n Amerikaanse akteur, regisseur, vervaardiger, en skrywer. Hy was bekend vir sy rolle in die rolprente The Cocoanuts (1929), Million Dollar Baby (1934), Young and Beautiful (1934), en Harmony Lane (1935).
Abigail Mavity
Abigail Mavity (gebore 4 Maart 1993) is 'n Amerikaanse aktrise. Sy is bekend vir haar rolle in die rolprente Final Fantasy VII: Advent Children (2005) en The Onion Movie (2008), en in die televisiereekse Zeke and Luther (2009) en Rizzoli & Isles (2010).
Aplysina chiriquiensis
Aplysina chiriquiensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Aplysina en tot die familie Aplysinidae. Die wetenskaplike naam van die spesie is die eerste keer geldig gepubliseer in 2005 deur Díaz, Van Soest, Rützler & Guzman.
2011 Turkse Grand Prix
Die 2011 Formule Een Turkse Grand Prix is op 8 Mei 2011 op die Istanbul Park-renbaan in Istanboel, Turkye, gehou. Dit was die vierde wedren van die kampioenskapseisoen en is deur Sebastian Vettel in sy Red Bull-Renault gewen.
Heksadesimale stelsel
Die heksadesimale stelsel is 'n posisionele nommeringstelsel wat 16 as basis (pleks van 10 soos in die meer bekende desimale stelsel) gebruik. Daar word 16 simbole ( 0 1 2 3 4 5 6 7 8 9 A B C D E F) gebruik om getalle te skryf. 1C in heksadesimaal is dan 1 x 16 + 12 = 28 in desimaal.
Voorbeelde van heksadesimale waardes met die ooreenstemmende binêre, oktale en desimale waardes:
Omskakeling van desimale getalle na heksadesimale getalle
Om 'n desimale getal om te skakel na 'n heksadesimale getal, kan dit soos volg gedoen word:
Die heksadesimale getal is die getal in die laaste kolom geskryf van onder na bo. Met ander woorde:
Omskakeling van Excel kolomnommers na letters
Kolomnommers in Excel word op soortgelyke wyse omgeskakel na die kolomletters. In hierdie geval word 'n grondtal van 26 gebruik en die volgende reeks karakters: "0ABCDE...XYZ" Wanneer die res 0 is stem dit ooreen met "0" in die reeks. In so 'n geval moet "Z" gebruik word en die deel antwoord moet een minder gemaak word. Hier volg 'n voorbeeld:
Dus, in Excel is kolom nommer 2600 dieselfde as kolom CUZ.
Hyundai Theta-enjin
Die Hyundai Theta-enjin is 'n 2,0 L tot 2,4 L petrol-inlynviersilinder-enjinfamilie wat deur Hyundai vervaardig word.
Alle Theta-enjins is DBNA-ontwerpe. Die derde aluminiummotor van die Hyundai Motormaatskappy het in die vierde geslag Hyundai Sonata sedan gedebuteer, wat in Augustus 2004 in Suid-Korea onthul is. Hyundai Motor Manufacturing Alabama (HMMA) het 'n Theta II-enjinaanleg op die terrein van hul motorfabriek te Montgomery, Alabama in die Verenigde State opgerig, en die enjin word ook in Asan (Suid-Korea), Hwaseong (Suid-Korea) en Shandong (China) gebou.
Global Engine Alliance
Die Global Engine Alliance was 'n gesamentlike onderneming tussen Chrysler, Mitsubishi Motors en die Hyundai Motormaatskappy vir die ontwikkeling van 'n reeks gedeelde viersilinderenjins. Hyundai het die aanvanklike ontwerp van die enjinblok en silinderkop hanteer. Elke vervaardiger het egter hul eie variante van die aanvanklike ontwerp aopgestel volgens hul behoeftes. In 2009 het Chrysler Mitsubishi en Hyundai se belang in die gesamentlike onderneming uitgekoop; elke maatskappy het egter die regte behou om die enjins te vervaardig.
Theta
Die eerste weergawe van die Theta-enjin het twee variante gehad, die 2,0L en die 2,4L.
Die 2,0L-weergawe is 'n 4-silinderenjin met 'n boor en slag van 86 mm en 'n kompressieverhouding van 10,5:1; die enjin lewer 107 kW teen 6000 opm en 190 Nm wringkrag teen 4000 opm. Dit gebruik 'n tydreëlketting in plaas van 'n band, en die motor se droë massa is 134 kg.
Theta II
Die tweede generasie Theta-enjin kom in twee groottes, die 2,0L (G4KD) en 2,4L (G4KE)
Die enjin het hol, vlekvrye-staal dubbele bonokaste (DOHC) met poeiermetaal-noklobbe, top-verbrandingskamers en emmertappe in die silinderkop. BorgWarner Morse TEC lewer die volledige tydsreëlstelsel wat die maatskappy se eie stil tydreëlkettings gebruik. Deurlopend veranderlike kleptydreëling (CVVT) werk aan die inlaatkant.
Die aluminiumenjinblok, wat gevorm word volgens 'n hoëdruk-gietmetode, het 'n unieke Metaldyne-aangevraagde kasset-tipe balanseerasmodule met 'n ingeboude tweefase oliepomp. Aan die onderpunt word die blok versterk deur 'n leerraam. Ander noemenswaardige kenmerke sluit in breukverdeel sinter-gesmeede verbindingsstawe vervaardig deur Sinteron en 'n vlekvrye staal uitlaatspruitstuk.
Theta se enjinbeheereenheid-sagteware is EMS-II van Siemens VDO en die 32-bis PCM (Powertrain Control Module) bereken die hoeveelheid inlaatlug deur gebruik te maak van 'n besoedelingsbestande warmfilm-MAF-sensor (massa-lugvloei).
Die MPI-weergawe van die 2,0L Theta-enjin het 'n 10.5:1-kompressieverhouding, lewer 122 kW teen 6200 opm en wringkrag van 198 Nm teen 4600 opm en is beskikbaar in die Midde-Ooste.
Die MPI-weergawe van die 2,4L Theta-enjin het 'n 10.3:1-kompressieverhouding en lewer 131 kW teen 6000 opm en 228 Nm wringkrag teen 4000 opm en is beskikbaar in die Midde-Ooste en Europa.
Theta II Turbo
Die Theta-enjin is turbo aangejaag en is in die Sonata, Genesis Coupe, i30N en die Genesis G70 gebruik. Die turbo wat gebruik word, is 'n Mitsubishi TD04-model.
Die 2,0L MPI-turbo in die Genesis koepee-turbo van 2009-2012 het 210 pk gelewer teen 6000 opm op 87 oktaan petrol, en 223 pk op 93 oktaan. Wringkrag bly dieselfde op 302 Nm teen 2000 opm. In die 2013-2014-model is die enjins opgegradeer, en die nuwe 2.0T lewer nou 274 pk (204 kW) en 373 Nm wringkrag weens 'n groter turbo. Die Theta-blok is soortgelyk aan die Mitsubishi Evolution X 4B11T, omdat daar gesê word dat kernkomponente soos suiers en stange vrylik tussen hulle uitruilbaar is, maar die twee enjins is egter nie identies nie. Die 4B11T is 'n halfgeslote dekblok met groter olie- en koelmiddelgange, aangesien die Theta 'n oop dekblok is.
Die 2,0L GDI-turbo in die 2011-2014 Sonata ontwikkel 274 pk en 365 Nm wringkrag. Die brandstofverbruik word op 10,7 L/100 km in die stad en 6,92 L/100 km op die snelweg geskat. Dit kom eksklusief met 'n outomatiese 6-gangratkas.
Enjinherroeping
Hyundai- en Kia-voertuie wat met Theta II-enjins toegerus is, is teruggeroep weens die feit dat die enjins die onderwerp van 'n ondersoek deur die National Highway Traffic Safety Administration (NHTSA) is. Veiligheidsreguleerders ondersoek of Hyundai en Kia betyds genoeg gedoen het ten opsigte van die herroeping van byna 1,7 miljoen voertuie met Theta-enjins, wat geneig is tot 'n abnormale geluid en beslaglegging.
In September 2015 herroep Hyundai ongeveer 470 000 Sonatas vir die jaar 2011-2012 wat toegerus is met 2-liter- en 2,4-liter Theta II-enjins. Hyundai het destyds aan NHTSA gesê dat vervaardigingsprobleme metaalafval rondom die krukas van die enjin laat, wat probleme met die olievloei veroorsaak. Die stukke metaal belemmer die olie se vloei deur die verbindingsstaaflaers en beskadig die verbindingsstawe. Die motorvervaardiger het die probleem toegeskryf aan 'n meganiese ontbrandingproses wat gebruik word om metaalbewerkingspuin uit die krukas te verwyder.
Eienaars het Hyundai begin dagvaar nadat die motorvervaardiger geweier het om die duisende dollars te betaal om die enjins te herstel of te vervang, met een saak uit 2015 waarin beweer word dat 'n handelaar $ 4500 vir die werk wou hê. Kia is ook in 2016 voorgelê oor 'n klagstaat wat in 2016 deur eienaars van voertuie wat met Theta-enjins toegerus is, ingedien is. NHTSA sê dat hy aksie geneem het met 'n ondersoek na die tydigheid en omvang van die Theta II-enjin van Hyundai en die voldoening aan Hyundai se verslagdoeningsvereistes.
In Kanada het Hyundai in 2019 'n herroeping aangekondig vir die meeste voertuie wat die betrokke enjins gebruik, maar 'n klag is in 2018 aanhangig gemaak as gevolg van die mislukking van hierdie enjin wat in die Kanadese Forte-modelle gebruik is en 'n gebrek aan vervaardigerondersteuning teen Hyundai Kanada.
Kratenjins
Op 5 November 2013 het Hyundai die oprigting van 'n nuwe fabriek-krat-enjinprogram op die 2013-SEMA-skou in Las Vegas aangekondig, wat aanvanklik 'n 2,0-liter, turbo-aangejaagde viersilinderenjin bevat. Die krat-enjinprogram het in Desember 2013 begin.
Kremetart
Die kremetart (Adansonia), ook bekend as baobab en soms ook aap-broodbome genoem, is 'n genus van agt spesies van bome, inheems aan Madagaskar (met ses spesies), Afrika en Australië (een spesie op elke kontinent). Die naam Adansonia is ter ere van die Franse ontdekker Michel Adanson.
Die kremetartboom behoort tot die familie Malvaceae en staan ook bekend as die "onderstebo boom". Die boom, wat inheems is in Suid-Afrika, Madagaskar en Australië, is bladwisselend met 'n reusagtige, geswelde stam, dikwels in die vorm van 'n bottel, met yl, gedraaide takke en handvormig saamgestelde blare. Die lang, ovaalvormige vrugte ontwikkel uit groot, enkelvoudige blomme.
Die kremetartboom word sedert 1942 wetlik beskerm. Die kremetartboom kom in die warm, dorre savanna-streke van Afrika, van die Soedan tot in die Hoëveld, Madagaskar en Australië voor. Dit groei in sanderige en klipperige grond. Adansonia digitata kan tot 25 m hoog word en 'n deursnee van tot 16 m bereik.
Die kremetartboom se stam is baie dik en geswel. Die takke, wat na die punt smaller word, spruit uit die kroon van die boom en groei min of meer horisontaal. In die winter lyk dit of die boom ontwortel is en met die wortels in die lug in die grond teruggeplaas is. Dr. David Livingstone het die kremetartboom op 'n keer 'n omgekeerde wortel genoem. Die bas is bruin tot grysbruin en redelik glad, terwyl die stam en takke hoofsaaklik uit waterhoudende vesels bestaan wat sag en sponsig is.
Tydens droogte krimp die stamme merkbaar, aangesien die kremetartboom dan die opgegaarde water gebruik. Vroeër is uitgeholde stamme as tydelike blyplek gebruik deur jagters, avonturiers en primitiewe volkere, en al selfs as pak- en melkkamer. Vanweë die veselrige aard van die hout en die hoë waterinhoud disintegreer die boom vinnig. Dit gebeur soms dat 'n bietjie rook skielik bo die stam verskyn.
Kort daarna is daar net stof, as en vesels van die boom oor. Die hout van die kremetartboom is dus waardeloos. Die blare van die jong kremetartboom is gewoonlik enkelvoudig saamgestel, maar namate die boom ouer word, word die blare handvormig saamgesteld en bestaan uit vyf tot sewe vingervormige lobbe. Die liggroen blare is spiraalgewys op die takke gerangskik.
Die blare word dikwels deur swart stamme soos spinasie gekook. Die kremetartboom het groot, wit, wasagtige, gekreukelde blomme. Die blom kan 'n deursnee van tot 14 cm hê en hang onderstebo aan ŉ lang steel. Dit het baie geel meeldrade wat by die basis saamgesmelt is in 'n kort buisie waardeur die styl moet uitgroei. Die lewensduur van die blom is baie kort en wanneer dit gekneus word, gee dit ŉ onaangename reuk af en word bruin.
Die blom ontwikkel in 'n groot, lang en ovaalvormige vrug. Sodra die vrug ryp is, word die buitenste dop houtagtig en hard. Dit is bedek met fyn, digte haartjies. Binne die houtagtige vrug is daar 'n groot aantal klein, swart saadjies wat in die melerige vleis van die vrug vassit.
Die vleis of pulp gemeng met water is 'n verfrissende drankie. Die swart stamme gooi ook die pulp by mieliemeel om die pap suur te maak. Olifante en bobbejane is lief vir die vrug van die kremetartboom. In Australië groei die bottelboom (Adansonia gregorii), wat heelwat kleiner is as Adansonia digitata.
Kulturele verwysings
Die kremetart is die nasionale boom van Madagaskar.
Nakajima Ki-27
Die Nakajima Ki-27 is 'n enkelsitplek, enkelmotorige vegvliegtuig wat deur die Keiserlike Japannese Leër gebruik is tydens die Tweede Wêreldoorlog. Hierdie vliegtuig was ontwikkel vanaf 'n privaat metaalvliegtuigontwerp, genaamd die PE, deur Nakajima in 1935. Toe die Japannese Leër 'n tender uitreik vir 'n gevorderde vegvliegtuig het Nakajima die PE se ontwerp verander en as die Ki-27 ingedien. Die prototipe het sy nooiensvlug in Oktober 1936 voltooi. Die vliegtuig was in diens gestel deur die Japannese Leër na vergelykende toetse met ander prototipes. Dit was die Japannese Leër se eerste monovlerk vegvliegtuig alhoewel die wiele nie kon intrek nie. Daar was ook 'n gly ski in stede van 'n stertwiel, geen beskerming vir die vlieënier nie en het ook nie oor selfseëlende brandstoftenks beskik nie. Dit het ook nie oor 'n selfaansitter beskik nie. Al die dinge het wel die vliegtuig lig en beweeglik gemaak. Die Geallieerdes se kodenaam vir die vliegtuig was Nate.
Die vliegtuig was die eerste keer in aksie in China in 1938 en het die lugruim beheer teen die Polikarpof I-16 vliegtuie. Hulle het ook deel geneem aan die invalle in Burma, Maleisië en die Filippyne. Met die uitbreek van die Stille Oseaan-oorlog het die vliegtuig sukses behaal maar is later oordonder deur die nuwe geslag Geallieerde vegvliegtuie. In 1943 was hulle onttrek van die Japannese middelland en gebruik in Mantsjoerye tot aan die einde van die oorlog. Party was gebruik vir opleiding en ander gebruik as Kamikaze vliegtuie.
Elijah Wood
Elijah Jordan Wood (gebore 28 Januarie 1981) is 'n Amerikaanse akteur en vervaardiger. Hy is bekend vir sy rolle in die rolprente The Good Son (1993), The Lord of the Rings: The Fellowship of the Ring (2001), The Lord of the Rings: The Two Towers (2002), en The Lord of the Rings: The Return of the King (2003).
Donna Summer
LaDonna Adrian Gaines, beter bekend onder haar verhoognaam Donna Summer, was 'n Amerikaanse sangeres en liedjieskryfster wat in die discomusiek-tydperk van die 1970's internasionale bekendheid verwerf het. Haar musikale werk is vyf keer met Amerikaanse Grammy Awards bekroon.
Vir haar unieke musiekstyl het Donna Summer haar veelsydige mezzo-sopraanstem met elektroniese popmusiek gekombineer wat sy saam met haar vervaardigers Giorgio Moroder en Pete Bellotte ontwikkel het. Met treffers soos Love to Love You Baby, I Feel Love, Hot Stuff, MacArthur Park of On The Radio, wat sy meestal self geskryf het, het Summer in die tweede helfte van die 1970's en in die 1980's internasionale sukses behaal. Dikwels is na haar as die "Koningin van Discomusiek" (Queen of Disco) verwys.
Donna Summer was die eerste musikale kunstenaar wat drie keer agtermekaar met dubbelalbums die nommer een op die trefferlys bereik het. Binne 'n tydperk van slegs dertien maande was ook vier van haar enkelsnitte bo-aan die Amerikaanse trefferlys. Haar plateverkope word op 130 miljoen beraam.
Op 17 Mei 2012 is Donna Summer ná 'n langdurige stryd teen longkanker in die ouderdom van 63 jaar in Key West, Florida, oorlede. Summer het saam met haar man Bruce Sudano, met wie sy twee dogters gehad het, 'n huis in Englewood bewoon.
Duitsers in Natal
Twee groepe uit Duitsland vestig hulle in die 19de eeu in die voormalige Britse kolonie Natal, vandag KwaZulu-Natal, bekend as die Bergtheil-Koloniste en die Hermannsburgse Sendelinge.
In 1935 het omtrent 6 250 Duitsers in Natal gewoon, van wie ook vandag die nakomelinge van hierdie immigrante daar voortleef.